Startportal/Brikkesjekk

Det kan være nyttig å lede alle gjennom ei sluse fra samlingsplass mot start, for registrering av brikka. Formålet er:

Registrere hvem som faktisk går til start.

Sjekke at brikken fungerer.

Riktig brikkenummer (den du er påmeldt med).

Brikkesys i startportalen må stå i nettverk med database-PCen (se Nettverk). Bruk f.eks en nettverkskabel på opptil 100 meter.

Brikken registreres på en enkel avleser på samme måte som ved direktepåmelding (250 enhet for Emit brikke eller ECU for EmitTag). Installer den som Start-enhet og slå på flagget 'Bekreft påmelding'.

Når en løper legger på brikken sin, åpnes påmeldingsdialogen med løperens data og teksten “Bekreft påmelding”. Når man trykker OK endres statusen fra 'Påmeldt' til 'Startet'. Dette markeres også i logg-vinduet.

Hvis en løper har død brikke eller feil brikkenummer, så er det ryddigst å sende vedkommende tilbake til sekretæriatet for å gjøre endringer der (selv om det i prinsippet kan gjøres i startportalen, men det kan skape kø der).

Problemstilling: Hvis man med EmitTag bruker eScan2 som målavleser og ECU-pinne i Startportalen må man være oppmerksom på at avlesinger på ECU-pinnen kan kommunisere med målavleseren og slå inn som 'løper i mål'. For å unngå det kan ECU-pinnen omprogrammeres fra kode 250 til for eksempel 251 (ref. Emit support-side for ECU).